Rapporti qegħdin jindikaw li mill-inqas 15-il persuna nqatlu u oħrajn sfaw feruti wara żewġ splużjonijiet u sparaturi fi sptar militari f'Kabul. S'issa għadu ħadd ma ħa r-responsabbiltà ta' dan l-attakk, iżda hu maħsub li kollox kien kordinat mill-grupp militanti tal-Istat Iżlamiku. It-Talibani kienu ħadu kontroll tal-Afganistan f'Awwissu li għadda. Minn dak iż-żmien s'issa, l-ISIS wettqu numru ta' attakki sporadiċi fuq ir-residenti u l-ġellieda Talibani.